#### Podrobný popis činností a rozsahu zodpovednosti jednotlivých Expertov pri realizácii Diela

#### **IT architekt najmä**

#### zodpovedá za návrh architektúry riešenia informačného systému (IS) a implementáciu technológií predovšetkým z pohľadu udržateľnosti, kvality a nákladov, za riešenie architektonických cieľov projektu, dizajnu IS a súlad s architektonickými princípmi,

#### vykonáva, prípadne riadi vysoko odborné tvorivé činnosti v oblasti návrhu informačných technológií (IT),

#### študuje a stanovuje smery technického rozvoja informačných technológií, navrhuje riešenia na optimalizáciu a zvýšenie efektívnosti prostriedkov výpočtovej techniky,

#### navrhuje základnú architektúru informačných systémov, ich komponentov a vzájomných väzieb,

#### zabezpečuje projektovanie dizajnu, architektúry IT štruktúry, špecifikácie jej prvkov a parametrov, vhodnej softvérovej a hardvérovej infraštruktúry podľa základnej špecifikácie riešenia,

#### zodpovedá za spracovanie a správu projektovej dokumentácie a za kontrolu súladu implementácie s dokumentáciou,

#### analyzuje, vytvára a konzultuje s Objednávateľom riešenia na úrovni komplexných IT systémov a IT architektúr, najmä na úrovni aplikačného vybavenia, infraštruktúrnych systémov, sietí a pod.,

#### zaručuje, že návrh architektúry a/alebo riešenia zodpovedá zmluvne dohodnutým požiadavkám Objednávateľa v zmysle rozsahu, kvality a ceny celej služby/riešenia.

**Projektový manažér IT projektu najmä**

* zodpovedá za riadenie projektu počas celého životného cyklu projektu,
* riadi projektové (ľudské a finančné) zdroje Zhotoviteľa, zabezpečuje tvorbu obsahu, predkladá vstupy na rokovanie Riadiaceho výboru,
* zodpovedá za efektívnu komunikáciu s Objednávateľom alebo určeným zástupcom Objednávateľa,
* zodpovedá za koordináciu členov projektového tímu, sledovanie dodržiavania harmonogramu prác a rozpočtu, hodnotenie a prezentáciu výsledkov a za riadenie s tým súvisiacich rizík,
* v spolupráci s Projektovým manažérom Objednávateľa zabezpečuje materiálne a technické podmienky pre projektové aktivity,
* vedie špecifikáciu a implementáciu projektu v súlade s firemnými štandardami, zásadami a princípmi projektového riadenia.

**IT analytik najmä**

* zodpovedá za zber a analyzovanie funkčných požiadaviek, analyzovanie a spracovanie dokumentácie z pohľadu procesov, metodiky, technických možností a inej dokumentácie,
* podieľa sa na návrhu riešenia, vrátane návrhu zmien procesov v oblasti biznis analýzy a analýzy softvérových riešení,
* zodpovedá za výkon analýzy IS, koordináciu a dohľad nad činnosťou softvérových (SW) analytikov,
* analyzuje požiadavky na informačný systém/softvérový systém, formálnym spôsobom zaznamenáva činnosti/procesy, vytvára analytický model systému, okrem analýzy realizuje aj návrh systému, ten vyjadruje návrhovým modelom.

**Odborník pre IT dohľad/Quality Assurance najmä**

* navrhuje a zavádza do praxe také postupy, techniky, pravidlá, ktoré maximalizujú efektivitu práce a kvalitatívne parametre vývoja softvéru/produktu/IS, resp. IT projektu; parametrami kvality sú napríklad funkcionalita softvéru, naplnenie požiadaviek zadania, spokojnosť klientov/užívateľov, výkonové parametre, efektívne procesy, produktivita, dodržanie časového a vecného rozsahu IT projektu,
* definuje postupy, navrhuje a vyjadruje sa k plánom testov a testovacích scenárov,
* analyzuje výsledky testovania.

Komplexný prístup ku kvalite si vyžaduje účasť Odborníka pre IT dohľad /Quality Assurancevo všetkých fázach vývoja SW, resp. IS. To znamená pri definovaní a špecifikovaní požiadaviek Objednávateľa, ich analýze, pri vývoji produktu/softvéru/IS a tiež pri ich údržbe.

**Špecialista pre bezpečnosť IT najmä**

* zabezpečuje súlad implementácie projektu so štandardami kybernetickej a informačnej bezpečnosti a ISO normami.
* je konzultantom pre užívateľov; sústreďuje ich požiadavky a podnety a následne ich rieši.

**IT/IS konzultant (napr. SAP) najmä**

* zabezpečí pre úspešnú implementáciu výstupov projektu konzultačnú a poradenskú podporu pri definícii integrácií a automatizácie procesov realizovanej v rámci projektu na strane dotknutých IS, ktoré sú predmetom integrácie,
* verifikuje správnosť dopadov integrácie na cieľový systém.

**IT tester najmä**

* je zodpovedný za testovanie softvérového riešenia v jednotlivých fázach jeho implementácie a nasadenia,
* navrhuje testovacie plány, resp. scenáre, zabezpečuje definovanie testovacích prípadov a parametrov a prípravu testovacieho prostredia,
* realizuje v prípade potreby prípravu testovacích skriptov pre automatizované testovanie a spolupracuje pri vývoji a údržbe testovacích nástrojov,
* spolupracuje najmä s IT analytikmi, IT programátormi a Projektovým manažérom IT projektu,
* zabezpečuje požadovanú kvalitu testovania,
* vyhodnocuje výsledky testov, interpretuje ich a spolupracuje na návrhu odstránenia vzniknutých nedostatkov.

**IT programátor/vývojár najmä**

* transformuje návrh softvérovej aplikácie, na základe jej detailnej špecifikácie a vývojových diagramov, do podoby počítačového programu,
* vykonáva písanie programu, skriptovanie resp. kódovanie v programovacom jazyku, výsledkom čoho je textový kód, ktorý následne kompiluje do podoby spustiteľného programu/aplikácie,
* zabezpečuje alebo priamo vykonáva dokumentáciu zdrojového kódu tak, aby tento mohol byť ďalej využívaný a rozvíjaný nezávisle od autora kódu (tzn. od konkrétnej osoby IT programátora/vývojára, ktorá kód vytvorila).

**Špecialista pre infraštruktúry/HW špecialista najmä**

* zabezpečuje implementáciu projektu do HW, resp. inej infraštruktúry Objednávateľa (napr. cloudu).
* je konzultantom pre užívateľov; sústreďuje ich požiadavky a podnety a následne ich rieši.

**Školiteľ pre IT systémy najmä**

* zabezpečí oboznámenie používateľov s novými a inovovanými funkcionalitami dodaného riešenia,
* zabezpečí zaškolenie všetkých úrovní používateľov definovaných projektom,
* zodpovedá za vytvorenie dokumentácie školení a prípravu metodických a školiacich materiálov a IT prostredí,
* využíva postupy a metódy využívané v edukatívnych procesoch.